Predkladacia správa

Podnet: Materiál sa predkladá na základe záznamu z rokovania vlády SR zo dňa 26. januára 2005. 
Potreba: Vnútropolitická potreba – v súvislosti s rozhodnutím Európskej komisie o národnom alokačnom pláne SR je potrebné znížiť pôvodne navrhované emisné kvóty pre jednotlivé podniky zaradené do schémy, čo vyvolalo u niektorých podnikov (US STEEL) obavy z ich možného nedostatku.
Stručný obsah: Informácia stručne popisuje históriu prípravy národného alokačného plánu,  postup predkladania plánu Európskej komisii a spôsob konečnej úpravy kvót pre jednotlivé podniky. Materiál ďalej obsahuje aktuálne analýzy ekonomických a sociálnych dosahov implementácie súčasnej podoby NAP SR na obdobie rokov 2005 – 2007 na ťažiskové priemyselné odvetvia a podniky, v  ktorých rámci sú vyjadrené niektoré zásadné konštatovania a závery.